
Parlamentul  României

Camera  Deputaților

Comisia pentru industrii și servicii






                 București, 23.05.2018
                   Nr.4c-3/241/2018
AVIZ
asupra proiectului de Lege pentru ratificarea Acordului de cooperare privind parteneriatul și dezvoltarea între Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, semnat la Munchen, la 18 februarie 2017


În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, care va fi transmis Comisiei juridice, de disciplină și imunități, care este sesizată în fond, cu proiectul de Lege pentru ratificarea Acordului de cooperare privind parteneriatul și dezvoltarea între Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, semnat la Munchen, la 18 februarie 2017, transmis cu adresa nr. P.L.x. 311 din 14 mai 2018, înregistrat la comisie sub nr.4c-3/241 din 15 mai 2018.



Consiliul Legislativ, cu avizul nr.358/20.04.2018, avizează favorabil proiectul de lege.


Proiectul de lege are ca obiect de reglementare ratificarea Acordului de cooperare privind parteneriatul și dezvoltarea între Uniunea Europeană și statele membre ale acesteia, pe de o parte, și Republica Islamică Afganistan, pe de altă parte, semnat la Munchen, la 18 februarie 2017. Acordul se bazează pe obiectivele politice, valorile și angajamentele comune la care subscriu părțile, inclusiv respectarea principiilor democratice, statul de drept, drepturile omului și buna guvernare. Uniunea Europeană se angajează să sprijine Afganistanul în eforturile sale de a-și maximiza dezvoltarea pe parcursul următorilor zece ani de transformare. Acordul cuprinde dispoziții privind dialogul politic și cooperarea într-o gamă largă de domenii. Dialogul politic se bazează pe clauze politice standard ale Uniunii Europene privind drepturile omului și Curtea Penală Internațională și include angajamente referitoare la drepturile femeilor și ale copiilor. Dispozițiile privind cooperarea acoperă următoarele sectoare: dezvoltarea infrastructurii, energie, transporturi, sănătate, resurse naturale, chestiuni fiscale, educație și cultură, ocuparea forței de muncă și afaceri sociale, știință și tehnologie, precum și mediul și schimbările climatice. Acordul subliniază, de asemenea, importanța cooperării juridice și afirmă angajamentul părților de a combate criminalitatea organizată, spălarea de bani și corupția.
Examinarea proiectului de lege a avut loc în ședința comisiei din 23 mai 2018.

În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege.



Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(8) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

Consilier parlamentar, Isabela Patricia Robe

